Aarhuus Stifts-Tidende, 1845-02-20
Den ved Horsens beliggende, bemeldte By tilhørende Exerceerplads vil, enten i det Hele eller tildeels, være at afbenytte til derpaa at opføre et Tugthuus og et Forbedringshuus, forsaavidt det sidstes Opførelse andetsteds ikke senere maatte foretrækkes; dog ville Vi have denne Vor allerhøieste Bestemmelse angaaende Byggepladsens Valg betinget af, at der under de yderligere Forhandlinger i Sagen Jntet mod dens Anvendelse i det ommeldte Øiemed findes at erindre. Disse Straffeanstalters Størrelse bliver at beregne saaledes, at Tugthuset kan optage 400, Forbedringshuuset indtil 300 Fanger; hvad deres Indretning betræffer, blive de Vor allerhøieste Resolution af 25de Juni 1842 foreskrevne Hovedregler at lægge til Grund. Uagtet Pladsen til begge disse Straffeanstalter strax bliver at udsee, saaledes at de, naar ikke anderledes besluttes, kunne opføres i Nærheden af hinanden, ville Vi dog, at der først begyndes med Bygningen af Tugthuset. Bestyrelsen af disse Anstalters Opførelse og hvad dermed staaer i Forbindelse skal overtages af den i Fængselsvæsenet nedsatte Commission, og skulle to af dennes Medlemmer: Professor David og Bygningsinspecteur Friis snarest muligt begive sig til Horsens, for i Forening med Byens Borgermester, Justitsraad Næder, der med dem vil have at sammentræde, forsaavidt de Straffeanstalter betræffer, der skulle opføres, i Nærheden af bemeldte By, at anstille yderligere Undersøgelser om den ovenfor ommeldte Plads i enhver Henseende er passende for dens paatænkte Bestemmelse, samt derhos tage under Overveielse, om det kan være af Vigtighed for Straffeanstalterne at komme i Besiddelse af en Deel af Hospitalsjorderne. Naar der i Henseende til Valget af Byggepladsen ikke møder nogensomhelst Betænkelighed, har bemeldte Comitee uopholdelig i den hele Detail at udarbeide en Fremstilling af de Fordringer, der blive at gjøre til Jndretningen af det nærmest paatænkte nye Tugthuus, saaledes at samme, under Vedføielse af en Grundtegning og en Beskrivelse af Byggepladsens Beskaffenhed og Omgivelse, kan lægges til Grund for Forfærdigelse af Plan og Tegning, med tilhørende Overslag til Bygninger. Saasnart Commissionen erfarer, at den udseete Plads ansees vel skikket til Bygningernes Opførelse, har den at indlede de fornødne Underhandlinger angaaende Afstaaelsen af et saa stort Areal, som ansees fornødent, ligesom ogsaa lignende Underhandlinger med vedkommende Autoriteter blive at indlede angaaende Afstaaelsen af endeel af de tilstødende, Hospitalsjorder, under den Forudsætning, at sammes Erhvervelse kan ansees magtpaaliggende for Straffeanstalterne. Ved Jndsendelsen af sin Betænkning over Bygningscommitteens Forslag, saavelsom over de for de omhandlede Eiendommes Afstaaelse begjærede Kjøbe summer, vil Commissionen tillige have at yttre sin Formening, om det maatte ansees hensigtsmæssigt at overdrage Udarbeidelsen af Tegning, Plan og Overslag, i Henhold til de opstillede Fordringer, til en dertil valgt Architect, eller at gjøre disse Arbeiders Udførelse til en Priisopgave, saaledes at dertil aabnes fri Concurrence, under hvilken sidste Forudsætning Commissionen tillige vil have at nedlægge Forslag, om Præmiens Størrelse, Terminen for Planens Jnd sendelse, Bekjendtgjørelsesmaade, osv. J Henseende til samtlige disse Poster forbeholde Vi Os dernæst, efter at Sagen har været Os forelagt af Vort Danske Cancelli, at afgive Vor allerhøieste Beslutning.